รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิร่วมกับการท่องเที่ยวแห่งประเทศไทย จัดกิจกรรมต้อนรับนักท่องเที่ยวชาวจีนตามมาตรการ VISA Free เผยความพร้อมทุกด้านรองรับเที่ยวบินและผู้โดยสารที่เพิ่มขึ้น
วันจันทร์ที่ 25 กันยายน 2566
ท่าอากาศยานสุวรรณภูมิร่วมกับการท่องเที่ยวแห่งประเทศไทย จัดกิจกรรมต้อนรับนักท่องเที่ยวชาวจีนตามมาตรการ VISA Free เผยความพร้อมทุกด้านรองรับเที่ยวบินและผู้โดยสารที่เพิ่มขึ้น
...
ท่าอากาศยานสุวรรณภูมิร่วมกับการท่องเที่ยวแห่งประเทศไทย จัดกิจกรรมต้อนรับนักท่องเที่ยวชาวจีนตามมาตรการ VISA Free เผยความพร้อมทุกด้านรองรับเที่ยวบินและผู้โดยสารที่เพิ่มขึ้น
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ร่วมกับการท่องเที่ยวแห่งประเทศไทย (ททท.) จัดกิจกรรมต้อนรับผู้โดยสารที่เดินทางมาจากสาธารณรัฐประชาชนจีน ตามมาตรการVISA Freeตั้งแต่วันที่ 25 กันยายน 2566 - 29 กุมภาพันธ์ 2567 เพื่อกระตุ้นการท่องเที่ยวของรัฐบาล เมื่อวันที่ 25 กันยายน 2566 ณ ท่าอากาศยานสุวรรณภูมิ
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีต้อนรับนักท่องเที่ยวชาวจีนตามมาตรการVISA Free โดยมี นายหาน จื้อเฉียง เอกอัครราชทูตสาธารณรัฐประชาชนจีน ประจําประเทศไทย นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายอารัญ บุญชัย ปลัดกระทรวงการท่องเที่ยวและกีฬา นายศุภมิตร ชิณศรี ผู้ว่าราชการจังหวัดสมุทรปราการ นางสาวฐาปนีย์ เกียรติไพบูลย์ ผู้ว่าการ ททท. ดร.กีรติ กิจมานะวัฒน์ กรรมการผู้อํานวยการใหญ่ ทอท. นายกิตติพงศ์ กิตติขจร ผู้อํานวยการท่าอากาศยานสุวรรณภูมิ พลตํารวจโทสุคุณ พรหมายนผู้บัญชาการตํารวจท่องเที่ยว พลตํารวจตรีมนตรี แป้นเจริญ ผู้บังคับการตรวจคนเข้าเมือง2 พร้อมด้วยผู้บริหารหน่วยงานที่เกี่ยวข้องร่วมมอบพวงมาลัยและของที่ระลึกให้กับนักท่องเที่ยวที่เดินทางมาจากนครเซี่ยงไฮ้ สายการบินไทยแอร์เอเชียเอ็กซ์ เที่ยวบินที่XJ761จํานวน341 คน ประกอบด้วยนักท่องเที่ยวสัญชาติจีน 306 คน และสัญชาติอื่น ๆ 35 คน ณ บริเวณทางออกจากเครื่องบินGate D4 ชั้น 2 อาคารเทียบเครื่องบินDอาคารผู้โดยสาร ทสภ. โดยจากข้อมูลผู้โดยสารของ ทสภ.ใน 11 เดือนแรกของปีงบประมาณ 2566 (1 ตุลาคม 2565 - 31 สิงหาคม 2566)พบว่าชาวจีนเป็นกลุ่มนักท่องเที่ยวที่เดินทางเข้าประเทศไทยผ่าน ทสภ.เป็นอันดับ 1ซึ่งจากจํานวนผู้โดยสารขาเข้าระหว่างประเทศทั้งหมด 16,888,478 คน เป็นผู้โดยสารสัญชาติจีน 1,587,246 คน คิดเป็นร้อยละ 9.40 รองลงมา ได้แก่ สัญชาติอินเดีย 1,248,737 คน คิดเป็นร้อยละ 7.39 และอันดับ 3 ได้แก่ สัญชาติเกาหลีใต้ 1,110,567 คน คิดเป็นร้อยละ 6.58
ทั้งนี้ ทสภ. คาดว่าหลังจากเริ่มต้นมาตรการVISA Free จะมีจํานวนสายการบินที่ทําการบินระหว่าง ทสภ. กับ ท่าอากาศยานต่าง ๆ จากจีนเพิ่มขึ้นเป็น25 สายการบิน จากเดิมก่อนเริ่มมาตรการฯ มีสายการบินทําการบินจํานวน 19 สายการบิน สําหรับจํานวนเที่ยวบินคาดว่าเพิ่มขึ้นเป็น 3,075 เที่ยวบิน เพิ่มขึ้นร้อยละ 44 เมื่อเทียบกับเดือนสิงหาคม ซึ่งมีเที่ยวบิน 2,132 เที่ยวบิน และเพิ่มขึ้นร้อยละ 32 เมื่อเทียบกับเดือนกันยายน ซึ่งมีเที่ยวบิน 2,335 เที่ยวบินส่งผลให้จํานวนผู้โดยสารที่เดินทางเข้า - ออก ระหว่าง ทสภ. และประเทศจีนเพิ่มขึ้นตามไปด้วยคาดว่าเดือนตุลาคมจะมีจํานวนผู้โดยสาร 589,993 คน เพิ่มขึ้นร้อยละ 77 เมื่อเทียบกับเดือนสิงหาคม ที่มีผู้โดยสารอยู่ที่ 333,344 คน และเพิ่มขึ้นร้อยละ 61 เมื่อเทียบกับเดือนกันยายนที่มีผู้โดยสาร 365,980 คน ซึ่งคาดว่าจากจํานวนผู้โดยสารที่เดินทางจากจีนทั้งหมดจะเป็นผู้โดยสารสัญชาติจีน295,505 คน คิดเป็นประมาณร้อยละ 50.08 นอกจากนี้ เพื่อรองรับจํานวนผู้โดยสารที่จะเพิ่มขึ้นและการให้การบริการเป็นไปด้วยความเรียบร้อย ทสภ. ได้จัดเตรียมสิ่งอํานวยความสะดวกต่าง ๆ ให้มีความพร้อมทุกด้าน รวมทั้งประสานบริษัทผู้ให้บริการภาคพื้น ณ ทสภ. ทั้ง 2 ราย (บริษัท การบินไทย จํากัด (มหาชน) และบริษัท บริการภาคพื้นการบินกรุงเทพเวิลด์ไวด์ไฟลท์เซอร์วิส จํากัด) ให้ดําเนินการเพิ่มจํานวนบุคลากรและอุปกรณ์ให้สอดคล้องกับจํานวนเที่ยวบิน
ขณะเดียวกัน ทสภ. ปรับปรุงพื้นที่ให้บริการอย่างต่อเนื่องเพื่อให้ผู้โดยสารได้รับความสะดวกยิ่งขึ้น โดยขณะนี้อยู่ระหว่างการปรับย้ายจุดตรวจค้นผู้โดยสารช่องทางพิเศษ (Fast Track) โซน 3 ชั้น 4 อาคารผู้โดยสารหลัก ไปยังบริเวณเคาน์เตอร์เช็กอินRow Wซึ่งจะทําให้พื้นที่จุดตรวจหนังสือเดินทางขาออก โซน 3 มีพื้นที่ให้บริการสําหรับผู้โดยสารทั่วไปเพิ่มมากขึ้น โดยกําหนดเริ่มเปิดให้บริการจุดตรวจค้นFast Trackใหม่ในวันที่ 2 ตุลาคม 2566 เป็นต้นไป ซึ่งจะช่วยลดความแออัดและเพิ่มความสะดวกให้ผู้โดยสารได้มากขึ้น พร้อมกับเตรียมแผนงานรองรับกรณีผู้โดยสารมีความคับคั่งในส่วนของกระบวนการผู้โดยสารขาเข้า และขาออก โดยประสานการทํางานกับกองบังคับการตรวจคนเข้าเมือง 2 อย่างใกล้ชิด เพื่อให้เจ้าหน้าที่ ตม. นั่งเต็มทุกเคาน์เตอร์ในชั่วโมงเร่งด่วน รวมทั้งจัดเจ้าหน้าที่อํานวยความสะดวกและแนะนําผู้โดยสารก่อนเข้าจุดตรวจค้นผู้โดยสารและสัมภาระ เพิ่มความถี่การทําความสะอาดห้องน้ํา ด้านบริการรถแท็กซี่สาธารณะ ผู้ใช้บริการสามารถดาวน์โหลดแอปพลิเคชันSAWASDEE by AOTเพื่อดูข้อมูลที่เกี่ยวข้องกับ ทสภ. และจองการใช้บริการรถแท็กซี่ได้ เพื่อเพิ่มความสะดวกรวดเร็ว ใช้เวลาในการรอคิวน้อยที่สุด ซึ่งปัจจุบันมีจํานวนรถแท็กซี่ในระบบเพิ่มขึ้นจากเดิมเป็นประมาณ 4,400 คัน และ ทสภ. คาดว่าจะสามารถเพิ่มจํานวนรถแท็กซี่ฯ เข้าระบบเพื่อรองรับการใช้บริการที่เพิ่มมากขึ้นได้เป็น 4,500 คันในระยะต่อไป
ทั้งนี้ ผู้โดยสารสามารถสอบถามข้อมูลเพิ่มเติม ได้ที่AOT Contact Centerโทร. 1722 ตลอด 24 ชั่วโมง